A rendelet (I. melléklet, 7. szakasz) azt is előírja a tagállamok számára, hogy az adatokkal együtt minőségre vonatkozó jelentést nyújtsanak be. Ezekben a jelentésekben a tagállamok az Európai Statisztikai Rendszerben általánosan használt, valamint a hulladékra vonatkozó statisztikák minőségéről szóló 1445/2005/EK bizottsági rendeletben foglalt minőségi elemeket alkalmazzák.

·a hulladékkeletkezés országon belüli összehasonlítása az előző évek értékeivel a különböző gazdasági tevékenységek esetében;

·a különböző gazdasági tevékenységekre vonatkozó adatok országok közötti összehasonlítása;

·az egyes hulladékkategóriákban keletkező és kezelt hulladékmennyiségek országon belüli összehasonlítása;

·egyéb jelentéstételi kötelezettségek, például más, hulladékkal kapcsolatos jogszabályok szerinti megfelelés figyelemmel kíséréséből származó, hulladékokkal kapcsolatos adatokkal történő keresztellenőrzés.

Az eredményeket a következőkkel összevetve ellenőrzik: (i) az országok minőségre vonatkozó jelentései; (ii) az első értékelési lépésben adott visszajelzés; valamint (iii) más rendelkezésre álló dokumentumok (például az előző évek jelentéseinek dokumentációja). Ezt követően az eredményeket megvitatják az országokkal. Ennek a mélyreható validálásnak a célja nem csupán a következetlenségek észlelése, hanem hosszú távon az adatok minőségének javítása is.

A Bizottság (Eurostat) folytatja az Eurostat weboldaláról letölthető módszertani útmutató dokumentumainak frissítését, valamint az adatminőség-ellenőrzési rendszer javítását és finomítását.

2.Időbeli pontosság és időszerűség

Az adatokat és a minőségre vonatkozó jelentéseket kétévente kell a Bizottságnak (Eurostat) benyújtani a referenciaév végét követő 18 hónapon belül.

A 2016-es referenciaévre vonatkozó jelentéstételi határidő betartása a korábbi évekhez képest nem változott. Mindösszesen 23 tagállam és 2 EFTA-tagország nyújtott be határidőre teljes adatkészleteket és minőségre vonatkozó jelentéseket. Két tagállam kevesebb mint 1 hónap késéssel küldte be adatai egy részét. Öt tagállam és 1 EFTA-tagország több mint 1 hónappal a határidőt követően nyújtotta be az adatait és a minőségre vonatkozó jelentését. 2 tagállam a határidő után több mint 9 hónappal nyújtotta be adatkészleteit.

A Bizottság (Eurostat) lépéseket tesz annak érdekében, hogy az országok körében a statisztikai folyamataik felülvizsgálatát, illetve jó minőségű adatok határidőre történő benyújtását szorgalmazza.

Közzététel

A Bizottság (Eurostat) a 2016-os referenciaévre vonatkozóan 2018. szeptember 14-én fejezte be a hulladékkeletkezési adatok közzétételét az Eurostat adatterjesztési adatbázisban. A hulladékkezelésre vonatkozó adatok Eurostat adatterjesztési adatbázisban történő közzétételét szintén elvégezte 2018. szeptember 18-án.

3.Teljesség

Az uniós összesítések készítése szempontjából elengedhetetlen, hogy az egyes országok teljes körű adatkészletekről gondoskodjanak. A hiányzó adatok aláássák a hulladékra vonatkozó statisztikák informatív jellegét. Az adatok azon országok esetében hiányosak, amelyek vagy nem rendelkeznek adatforrásokkal, vagy nem áll rendelkezésükre elegendő adat a becslésekhez.

Mind a hiányzó értékek száma, mind a hiányzó értékeket jelentő országok száma jelentős mértékben csökkent a hulladékkeletkezésre vonatkozó adatok gyűjtésére vonatkozóan a 2010-es és 2016-os referenciaévek között. 2010-ben 8 ország közölt hiányos értékeket, ez azonban a 2016. referenciaévben 3 országra csökkent. A hiányos értékek teljes száma a 2010. referenciaévben tapasztalt 1 668-ról 97-re csökkent a 2016-os referenciaévben. A hiányzó értékek nagy része a háztartásokból származó hulladékokra vonatkozott.

Ugyanez a tendencia figyelhető meg a hulladékkezelésre vonatkozó adatok esetében is. 2016-ban nem jelentettek hiányzó hulladékkezelési értékeket, ami javulást jelent a 2010-es referenciaév 263 hiányzó értékéhez viszonyítva.

4.Az adatok pontossága

Az adatok lefedettsége

A hulladékkeletkezésre vonatkozó statisztikákat minden gazdasági ágazatra és a háztartásokra vonatkozóan is el kell készíteni. Ezeknek a statisztikáknak tartalmazniuk kell a hasznosítási és ártalmatlanítási műveletekből származó – úgynevezett másodlagos – hulladékokat is. A statisztikának ki kell terjednie a (10 alkalmazottnál kevesebbet foglalkoztató) kisvállalkozásokra is, ezeket azonban lehetőség szerint mentesíteni kell a kérdőívek kitöltése alól.

A hulladékkezelési statisztika minden olyan hulladékra kiterjed, amelyet egy országon belül hasznosítanak vagy ártalmatlanítanak, függetlenül a hulladék eredetétől. A rendelet alapvető célja az, hogy a hulladék végső rendeltetéséről gyűjtsenek adatokat. A rendelet nem írja elő az előkészítő kezelési műveletekre vonatkozó adatok gyűjtését. Bizonyos kezelési kategóriák esetén azonban egyes országok előkezelésre (például válogatásra vagy tárolásra) vonatkozó adatokat jelentettek végső kezelésként. A Bizottság (Eurostat) az adataik korrekciójára kérte ezeket az országokat. Általánosságban a hulladékra vonatkozó statisztikák adatgyűjtésének lefedettsége a 2016-os referenciaévre vonatkozóan javult 2014-hez viszonyítva. Csökkent a hiányzó értékek száma, csökkent az aránya annak a hulladékmennyiségnek, amelyet becsülni kellett, és további forrásokat használtak. A 2014-es referenciaévhez viszonyítva nyolc országban volt észlelhető a lefedettség javulása a 2016-os referenciaévre vonatkozóan. A 2016-os statisztikák validálásának két fontos megállapítása a következő: